CELEX: 52017PC0593
Language: hu
Date: 2017-10-13
Title: Javaslat A TANÁCS HATÁROZATA az Európai Unió nevében az áruforgalom alakiságainak egyszerűsítéséről szóló, 1987. május 20-i egyezménnyel létrehozott, az áruforgalom alakiságainak egyszerűsítésével foglalkozó vegyes bizottságban az említett egyezmény módosításaira irányuló javaslatok tekintetében képviselendő álláspontról

EURÓPAI BIZOTTSÁG
            Brüsszel, 2017.10.13.
            COM(2017) 593 final
            2017/0258(NLE)
            Javaslat
            A TANÁCS HATÁROZATA
            az Európai Unió nevében az áruforgalom alakiságainak egyszerűsítéséről szóló, 1987. május 20-i egyezménnyel létrehozott, az áruforgalom alakiságainak egyszerűsítésével foglalkozó vegyes bizottságban az említett egyezmény módosításaira irányuló javaslatok tekintetében képviselendő álláspontról
            
               
         
         
            
               INDOKOLÁS
            
            
               1.A JAVASLAT TÁRGYA
            
            
               A jelen javaslat az Unió nevében az áruforgalom alakiságainak egyszerűsítésével foglalkozó EU–EFTA Vegyes Bizottságban (a továbbiakban: vegyes bizottság) az áruforgalom alakiságainak egyszerűsítéséről szóló, 1987. május 20-i egyezmény (a továbbiakban: egyezmény) mellékleteinek módosításáról szóló határozat vegyes bizottság általi tervezett elfogadásával kapcsolatban képviselendő álláspont meghatározásáról szóló határozatra vonatkozik.
            
            
               2.A JAVASLAT HÁTTERE
            
            
               2.1.Egyezmény az áruforgalom alakiságainak egyszerűsítéséről
            
            
               Az egyezmény célja, hogy megkönnyítse az Európai Unió és az egyezményben részes többi ország közötti kereskedelmet azáltal, hogy egy nyilatkozat-formanyomtatványon alapuló egységes okmányt vezet be, amely kiviteli, árutovábbítási vagy behozatali nyilatkozatként szolgál. Az egyezmény 1988. január 1-jén lépett hatályba.
            
            
               Az Európai Unió az egyezmény részes fele.
            
            
               2.2.Az EU–EFTA Vegyes Bizottság
            
            
               Az EU–EFTA Vegyes Bizottság feladata az egyezménnyel kapcsolatos ügyek kezelése és az egyezmény megfelelő végrehajtásának biztosítása. A vegyes bizottság határozatok útján módosításokat fogad el az egyezmény mellékleteire vonatkozóan.
            
            
               A vegyes bizottság határozatait a szerződő felek egyhangúlag fogadják el.
            
            
               2.3.Az EU–EFTA Vegyes Bizottság határozata
            
            
               2017. december 5-én megrendezésre kerülő 30. ülésén a vegyes bizottság várhatóan határozatot fogad el az egyezmény mellékleteinek módosításáról.
            
            
               Az áruforgalom alakiságainak egyszerűsítéséről szóló egyezmény az egységes vámokmánynak és a különböző vámeljárások céljából szükséges adatoknak a használatát az egyezmény nem uniós szerződő feleire is kiterjeszti.
            
            
               Figyelembe véve, hogy bizonyos releváns transzeurópai és nemzeti elektronikus vámrendszereket még korszerűsíteni vagy telepíteni kell, ami az elkövetkező néhány évben fog lezárulni, és figyelembe véve a gazdasági szereplők arra irányuló kérését, hogy elegendő időt biztosítsanak számukra az új szabályok betartására való felkészüléshez és vámrendszereik ennek megfelelő kiigazításához, a Vámkódex-jogszabálycsomag adatokkal kapcsolatos rendelkezéseit 2016. május 1-jét követő időponttól fogva kell alkalmazni. 
            
            
               Ezért annak érdekében, hogy az egyezmény nem uniós szerződő felei számára is elegendő idő álljon rendelkezésre ahhoz, hogy felkészülhessenek az uniós vámjogszabályok értelmében teljeskörűen alkalmazandó módosított rendelkezések és adatszolgáltatási követelmények betartására, az egyezményt módosítani kell annak érdekében, hogy teljes mértékben összhangba kerüljön a Vámkódex-jogszabálycsomaggal.
            
            
               Az áruforgalom alakiságainak egyszerűsítéséről szóló egyezmény módosításairól szóló határozattervezettel kapcsolatos közös uniós álláspont kialakításának folyamata várhatóan viszonylag zökkenőmentes lesz, mivel a határozattervezet tartalma olyan uniós szabályokon alapul, amelyekről a tagállamok között már megállapodás született, és amelyek a 2016. május 1-jén hatályba lépett Uniós Vámkódex részét képezik.
            
            
               A Bizottság felkérést kap arra, hogy fogadja el a határozattervezetet, és továbbítsa azt a Tanácshoz.
            
            
               Az egyezményt módosító vegyes bizottsági határozat a 2. cikknek megfelelően – amely úgy rendelkezik, hogy „ez a határozat az elfogadása napján lép hatályba” – kötelező érvényűvé válik a szerződő felek számára.
            
            
               Az egyezmény 11. cikke (3) bekezdésének megfelelően a szerződő felek ezt a fajta határozatot saját jogszabályaikkal összhangban léptetik hatályba.
            
         
         
            
               •Összhang a szabályozási terület jelenlegi rendelkezéseivel
            
            
               
                  Az egyezmény módosításának célja az, hogy összhangot teremtsen az Uniós Vámkódexhez kapcsolódó felhatalmazáson alapuló jogi aktusnak és végrehajtási jogi aktusnak a vámáru-nyilatkozatokra vonatkozó közös adatszolgáltatási követelményeket érintő egyes rendelkezéseivel, amelyek csupán bizonyos későbbi időpontoktól lesznek alkalmazandók. 
               
               
                  Ez az összehangolás hozzájárul majd a szerződő felek közötti árukereskedelem alakiságainak egyszerűsítéséhez. A javító célú intézkedések jelentős és kézzelfogható előnyöket eredményeznek majd a gazdasági szereplők és a vámigazgatási szervek számára.
               
            
            
               •Összhang az Unió egyéb szakpolitikáival
            
            
               
                  A határozatjavaslat összhangban van a közös kereskedelempolitikával.
               
            
            
               3.AZ UNIÓ NEVÉBEN KÉPVISELENDŐ ÁLLÁSPONT
            
            
               A javaslat módosítja az egyezmény mellékleteinek egyes rendelkezéseit. A módosításjavaslatok értelmében az egyezmény egyes rendelkezéseit össze kell hangolni az Uniós Vámkódexhez kapcsolódó felhatalmazáson alapuló jogi aktusnak és végrehajtási jogi aktusnak a rendelkezéseivel azon adatszolgáltatási követelmények tekintetében, amelyek a kiviteli, behozatali és árutovábbítási árunyilatkozatokra vonatkoznak, és csak bizonyos későbbi időpontoktól válnak alkalmazandóvá. 
            
            
               A cél a vámáru-nyilatkozatokra vonatkozó adatszolgáltatási követelmények további harmonizációja a szerződő felek közötti kereskedelem tekintetében. A módosítások az egyértelműség javítása és az új elektronikus rendszerre való zökkenőmentes áttérés biztosítása révén várhatóan jelentős és kézzelfogható előnyökkel járnak majd a kereskedők és a vámigazgatási szervek számára.
            
            
               Javasolt aktus: az áruforgalom alakiságainak egyszerűsítésével foglalkozó EU–EFTA Vegyes Bizottság határozata
            
            
               Nincs más megfelelő jogiaktus-típus.
            
            
               A határozatjavaslat összhangban van a közös kereskedelem- és közlekedéspolitikával.
            
            
               4.JOGALAP
            
            
               4.1.Eljárási jogalap
            
            
               4.1.1.
                     Általános elvek
            
            
               Az Európai Unió működéséről szóló szerződés (a továbbiakban: EUMSZ) 218. cikkének (9) bekezdése határozatok elfogadásáról rendelkezik „a megállapodásokkal létrehozott szervekben az Unió által képviselendő álláspontok kialakítására vonatkozóan, amennyiben az ilyen szervnek joghatással bíró jogi aktust kell elfogadnia, kivéve a megállapodás intézményi kereteit kiegészítő vagy módosító jogi aktusokat”.
            
            
               
                  Az egyezmény 11. cikkének (3) bekezdése szerint az EU–EFTA Vegyes Bizottság határozatok útján fogadja el az egyezmény mellékleteinek módosításait.
               
            
            
               4.1.2.
                     A jelen esetre történő alkalmazás
            
            
               A vegyes bizottság az egyezmény 10. cikke által létrehozott szerv.
            
            
               A vegyes bizottság által elfogadandó határozat joghatással bíró jogi aktus. Az egyezmény 15. cikkének megfelelően a szóban forgó határozat a nemzetközi jog szerint kötelező érvényű lesz.
            
            
               A határozat nem egészíti ki és nem módosítja az egyezmény intézményi keretét.
            
         
         
            
               A javasolt határozat eljárási jogalapja ezért az EUMSZ 218. cikkének (9) bekezdése.
            
            
               4.2.Anyagi jogalap
            
            
               Az EUMSZ 218. cikkének (9) bekezdése szerinti határozat anyagi jogalapja elsősorban azon tervezett jogi aktus célkitűzésétől és tartalmától függ, amellyel kapcsolatban az Unió nevében képviselendő álláspont meghatározásra kerül.
            
            
               A javasolt határozat anyagi jogalapja ezért az EUMSZ 207. cikke.
            
            
               Az egyezmény és a tervezett módosítás által elért egyszerűsítések a vámalakiságok hatékony végrehajtását és ezáltal az EU közös kereskedelempolitikáját érintik.
            
            
               4.3.Következtetés
            
            
               A javasolt határozat jogalapját az EUMSZ 207. cikkének kell képeznie az EUMSZ 218. cikkének (9) bekezdésével összefüggésben.
            
            
               2017/0258 (NLE)
            
            
               Javaslat
            
            
               A TANÁCS HATÁROZATA
            
            
               az Európai Unió nevében az áruforgalom alakiságainak egyszerűsítéséről szóló, 1987. május 20-i egyezménnyel létrehozott, az áruforgalom alakiságainak egyszerűsítésével foglalkozó vegyes bizottságban az említett egyezmény módosításaira irányuló javaslatok tekintetében képviselendő álláspontról
            
            
               AZ EURÓPAI UNIÓ TANÁCSA,
            
            
               tekintettel az Európai Unió működéséről szóló szerződésre és különösen annak 207. cikkére, összefüggésben 218. cikke (9) bekezdésével,
            
            
               tekintettel az Európai Bizottság javaslatára,
            
            
               mivel:
            
            
               (1)Az áruforgalom alakiságainak egyszerűsítéséről szóló egyezményt (a továbbiakban: egyezmény) az Európai Unió tanácsi határozattal
                  1
                kötötte, és az egyezmény 1988. január 1-jén lépett hatályba.
            
            
               (2)Az egyezmény 11. cikke (3) bekezdésének értelmében az említett egyezmény által létrehozott, az áruforgalom alakiságainak egyszerűsítésével foglalkozó EU–EFTA Vegyes Bizottság (a továbbiakban: vegyes bizottság) határozattal fogadhatja el az egyezmény mellékleteinek módosításait.
            
            
               (3)2017. december 5-én megrendezésre kerülő 30. ülésén a vegyes bizottság várhatóan határozatot fogad el az egyezmény mellékleteinek módosításáról.
            
            
               (4)Helyénvaló meghatározni az Unió nevében a vegyes bizottságban képviselendő álláspontot, mivel a határozat kötelező érvényű lesz az Unióra nézve.
            
            
               (5)Az Uniós Vámkódex létrehozásáról szóló 952/2013/EU európai parlamenti és tanácsi rendelet
                  2
               , valamint az ahhoz kapcsolódó felhatalmazáson alapuló jogi aktus és végrehajtási jogi aktus a vámáru-nyilatkozatokra vonatkozóan közös adatszolgáltatási követelményeket állapított meg, és meghatározta az említett közös adatszolgáltatási követelmények formátumait és kódjait. Az említett rendelkezések akkor lesznek teljeskörűen alkalmazhatóak, ha az Uniós Vámkódexben előírt elektronikus rendszerek kifejlesztésére és telepítésére vonatkozó munkaprogram létrehozásáról szóló, 2016. április 11-i (EU) 2016/578 bizottsági végrehajtási határozat
                  3
                mellékletében előírtak szerint korszerűsítésre vagy telepítésre kerültek a megfelelő elektronikus rendszerek.
            
         
         
            
               (6)Az Unió és az egyezmény szerződő felei közötti kereskedelem zavartalan és hatékony működésének biztosítása érdekében az egyezmény mellékleteiben szereplő, a vámáru-nyilatkozatokra érvényes közös adatszolgáltatási követelményekre vonatkozó rendelkezéseket hozzá kell igazítani a vonatkozó uniós jogszabályok rendelkezéseihez.
            
            
               (7)Az áruforgalom alakiságainak egyszerűsítésével foglalkozó EU–EFTA munkacsoporton belül az Unió valamennyi tagállama kedvezően vélekedett a javasolt módosításokról. 
            
            
               (8)Mivel a vegyes bizottság határozata módosítja az egyezményt, elfogadását követően helyénvaló kihirdetni azt az Európai Unió Hivatalos Lapjában.
            
            
               (9)Az Európai Unióról szóló szerződés (a továbbiakban: EUSZ) 17. cikkének (1) bekezdése szerint a vegyes bizottságban az Uniót a Bizottság képviseli. Az Unió javasolt módosításra vonatkozó álláspontjának ezért a mellékelt határozattervezeten kell alapulnia,
            
            
               ELFOGADTA EZT A HATÁROZATOT: 
            
            
               1. cikk
            
            
               A vegyes bizottság ülésén az egyezmény módosításainak tekintetében az Unió nevében képviselendő álláspont a vegyes bizottság e határozathoz csatolt 1/2017 sz. határozattervezetén alapul.
            
            
               Az Uniót a vegyes bizottságban képviselő személyek a határozattervezet kisebb változtatásaiba további tanácsi határozat nélkül is beleegyezhetnek.
            
            
               2. cikk
            
            
               A vegyes bizottság határozatát elfogadását követően ki kell hirdetni az Európai Unió Hivatalos Lapjában.
            
            
               3. cikk
            
            
               Ennek a határozatnak a Bizottság címzettje.
            
            
               Kelt Brüsszelben, -án/-én.
            
            
               
                     a Tanács részéről
               
               
                     az elnök
               
            
         
         
            
                  
                     (1)
                  HL L 134., 1987.5.22., 2. o.
               
               
                  
                     (2)
                  HL L 269., 2013.10.10., 1. o.
               
               
                  
                     (3)
                  HL L 99., 2016.4.15., 6. o.
               
            
      
    ---documentbreak--- 
      
         
               EURÓPAI BIZOTTSÁG
            Brüsszel, 2017.10.13.
            COM(2017) 593 final
            MELLÉKLET
            Javaslat: az áruforgalom alakiságainak egyszerűsítésével foglalkozó EU–EFTA Vegyes Bizottság 2017. XXXX XX-i 1/2017 sz. határozata az áruforgalom alakiságainak egyszerűsítéséről szóló, 1987. május 20-i egyezmény módosításáról
            a következőhöz:
            a Tanács határozata
            az Európai Unió nevében az áruforgalom alakiságainak egyszerűsítéséről szóló, 1987. május 20-i egyezménnyel létrehozott, az áruforgalom alakiságainak egyszerűsítésével foglalkozó vegyes bizottságban az említett egyezmény módosításaira irányuló javaslatok tekintetében képviselendő álláspontról
            
               
         
         
            
               MELLÉKLET
            
            
               Javaslat: 
                  az áruforgalom alakiságainak egyszerűsítésével foglalkozó EU–EFTA Vegyes Bizottság 2017. XXXX XX-i 1/2017 sz. határozata az áruforgalom alakiságainak egyszerűsítéséről szóló, 1987. május 20-i egyezmény módosításáról
            
            
               a következőhöz:
            
            
               a Tanács határozata
            
            
               az Európai Unió nevében az áruforgalom alakiságainak egyszerűsítéséről szóló, 1987. május 20-i egyezménnyel létrehozott, az áruforgalom alakiságainak egyszerűsítésével foglalkozó vegyes bizottságban az említett egyezmény módosításaira irányuló javaslatok tekintetében képviselendő álláspontról
            
            
               A VEGYES BIZOTTSÁG,
            
            
               tekintettel az áruforgalom alakiságainak egyszerűsítéséről szóló, 1987. május 20-i egyezményre
                  1
                és különösen annak 11. cikke (3) bekezdésére, 
            
            
               mivel: 
            
            
               (1)Az áruforgalom alakiságainak egyszerűsítéséről szóló, 1987. május 20-i egyezmény 11. cikkének (3) bekezdése felhatalmazza az említett egyezmény által létrehozott vegyes bizottságot (a továbbiakban: vegyes bizottság), hogy határozatok útján fogadja el az egyezmény mellékleteinek módosításait.
            
            
               (2)Az Uniós Vámkódex létrehozásáról szóló 952/2013/EU európai parlamenti és tanácsi rendelet
                  2
                (a továbbiakban: Uniós Vámkódex), valamint az ahhoz kapcsolódó felhatalmazáson alapuló jogi aktus és végrehajtási jogi aktus a vámáru-nyilatkozatokra vonatkozóan új adatszolgáltatási követelményeket állapított meg, és módosította az egyes meglévő adatelemekkel kapcsolatos kódokat. Az említett rendelkezések egy későbbi időpontban lesznek teljeskörűen alkalmazhatóak, mivel szükség van a megfelelő elektronikus rendszerek korszerűsítésére vagy telepítésére, amire az Uniós Vámkódexben előírt elektronikus rendszerek kifejlesztésére és telepítésére vonatkozó munkaprogram létrehozásáról szóló, 2016. április 11-i (EU) 2016/578 bizottsági végrehajtási határozat
                  3
                mellékletében előírtaknak megfelelően kerül majd sor. 
            
            
               (3)Az Unió és az egyezmény szerződő felei közötti kereskedelem zavartalan és hatékony működésének biztosítása érdekében az egyezmény mellékleteinek az egységes vámokmány kitöltésére vonatkozó rendelkezéseit hozzá kell igazítani az Uniós Vámkódexhez kapcsolódó felhatalmazáson alapuló jogi aktusnak és végrehajtási jogi aktusnak a vonatkozó rendelkezéseihez, amelyek csak későbbi időpontokban válnak alkalmazandóvá. E célból elengedhetetlen az egyezmény mellékleteinek módosítása.
            
            
               (4)Az egyezményt ezért ennek megfelelően módosítani kell, °
            
            
               ELFOGADTA EZT A HATÁROZATOT: 
            
            
               1. cikk
            
            
               (1)Az áruforgalom alakiságainak egyszerűsítéséről szóló, 1987. május 20-i egyezmény (a továbbiakban: az egyezmény) II. melléklete 3. függelékének szövege e határozat A. mellékletének megfelelően módosul.
            
            
               (2)Az egyezmény III. mellékletének szövege e határozat B. mellékletének megfelelően módosul. 
            
            
               2. cikk
            
            
               Ez a határozat elfogadásának napján lép hatályba.
            
            
               Kelt Oslóban, -án/-én. 
            
         
         
            
               a vegyes bizottság részéről
            
            
               az elnök
            
            
            
               A. MELLÉKLET
            
            
            
               Az áruforgalom alakiságainak egyszerűsítéséről szóló, 1987. május 20-i egyezmény II. melléklete 3. függelékének II. címe a következőképpen módosul:
            
            
               1.Az I. rész („Az exportáló országban elvégzendő alakiságok”) a következőképpen módosul:
            
            
               a)a 44. rovathoz (További információ, benyújtott okmányok, tanúsítványok és engedélyek) kapcsolódó megjegyzésben az első mondat helyébe a következő szöveg lép:
            
            
               „Meg kell adni az exportáló országban alkalmazott bármely különös rendelkezés által előírt adatokat, továbbá a nyilatkozat kíséretében kiállított okmányok hivatkozási számát, illetve bármilyen további, a nyilatkozat vagy a nyilatkozattal bejelentett áruk kapcsán szükségesnek tartott további hivatkozást. (Ez magában foglalhatja a kiviteli engedély számát, az állat- és növényegészségügyi szabályozás szerint szükséges adatokat, a hajóraklevél számát, illetve a felekre, a vámhivatalra vagy az engedélyek leírására történő hivatkozást stb.).”
            
            
            
               b)az 50. rovathoz (Főkötelezett képviselője, hely, dátum és aláírás) kapcsolódó megjegyzésben az első bekezdés helyébe a következő szöveg lép:
            
            
               „Meg kell adni az árutovábbítási eljárás jogosultjának, vagyis a főkötelezettnek (személy vagy társaság) a teljes nevét, a pontos címét és az illetékes hatóságok által kiadott esetleges azonosító számát. Amennyiben alkalmazható, meg kell adni az árutovábbítási eljárás jogosultja (főkötelezett) nevében aláíró meghatalmazott képviselő teljes nevét (személy vagy társaság).”
            
            
            
               2.A III. részben („Alakiságok a rendeltetési országban”) a 44. rovathoz (Különleges megjegyzések, benyújtott okmányok, tanúsítványok és engedélyek) kapcsolódó megjegyzés szövegének helyébe a következő szöveg lép:
            
            
               „Meg kell adni a rendeltetési országban alkalmazott bármely különös rendelkezés által előírt adatokat, továbbá a nyilatkozat kíséretében kiállított okmányok hivatkozási számát, illetve bármilyen további, a nyilatkozat vagy a nyilatkozattal bejelentett áruk kapcsán szükségesnek tartott további hivatkozást. (Ez magában foglalhatja a kiviteli engedély számát, az állat- és növényegészségügyi szabályozás szerint szükséges adatokat, a hajóraklevél számát, illetve a felekre, a vámhivatalra vagy az engedélyek leírására történő hivatkozást stb.). Amennyiben az érintett vámeljárás kapcsán biztosíték nyújtására van szükség, a biztosítékkal kapcsolatos adatokat ebben a rovatban kell feltüntetni. A »pótlólagos információ (P. I. kód)« alrovatot nem kell kitölteni.”
            
            
            
               B. MELLÉKLET
            
            
            
               Az áruforgalom alakiságainak egyszerűsítéséről szóló, 1987. május 20-i egyezmény III. melléklete (Az egységes okmányon használandó kódok) a következőképpen módosul:
            
            
               1.az 1. rovat (Nyilatkozat típusa) kapcsolódó megjegyzésben a rovat első alrovatához kapcsoló szöveg helyébe a következő szöveg lép: 
            
         
         
            
               „Első alrovat:
            
            
               Az EU jelzés a következők esetében használható:
            
            
               -
                     másik szerződő fél területére irányuló exportra vonatkozó kiviteli nyilatkozat,
            
            
               -
                     másik szerződő féltől származó behozatalra vonatkozó behozatali nyilatkozat.”
            
            
               2.a 25. rovathoz (A határon történő átszállítás módja) kapcsolódó megjegyzésben az »5« és »9« kód leírásának helyébe a következő szöveg lép:
            
            
                     
                        A
                     
                  
                  
                     
                        B
                     
                  
                  
                     
                        Megnevezés
                     
                  
               
                     
                        …
                     
                     
                        5
                     
                     
                        …
                     
                     
                        9
                     
                  
                  
                     
                        …
                     
                     
                        50
                     
                     
                        …
                     
                     
                        90
                     
                  
                  
                     
                        …
                     
                     
                        Postai küldemények (aktív fuvarozási mód nem ismert)
                     
                     
                        …
                     
                     
                        Mód ismeretlen (pl. saját hajtás)
                     
                  
               
         
         
            
                  
                     (1)
                  HL L 134., 1987.5.22., 2. o.
               
               
                  
                     (2)
                  HL L 269., 2013.10.10., 1. o.
               
               
                  
                     (3)
                  HL L 99., 2016.4.15., 6. o.